ช่วงวันที่8-9มี.ค.มีเพศสัมพันธ์แบบหลั่งนอก(มีเพศสัมพันธ์ครั้งล่าสุด) วันที่1เม.ย. มีเลือดออกมา1หยดและหยุดไป และประจำเดือนมาวันที่2-4เม.ย.(3วัน ปกติจะมา4-5วัน)มาเลทจากปกติไป5-6วัน วันแรกมาเต็มแผ่น วันที่2และ3 ไม่เต็ม(แต่เกือบเต็ม) แต่ตอนกลางคืนไม่มีเลือดออกมาเลยค่ะ กลัวว่าอาจจะไม่ใช่ประจำเดือน พอประจำเดือนหมดเลยลองตรวจดูก็ขึ้น1ขีดค่ะ แต่ก็ยังมีความกังวล หลังจากนั้น10วันก็เลยตรวจอีกรอบก็ขึ้น1ขีดค่ะ และช่วงนี้มีอาการ ท้องอืด ปวดหลัง แน่นท้อง หายใจไม่อิ่มและท้องบวมขึ้นนิดหน่อย จึงกังวงว่าจะตั้งครรภ์ อยากทราบว่าที่ตรวจครรภ์ไปนั้นมีความน่าเชื่อถือได้มากน้อยแค่ไหนคะ แล้วจากอาการดังกล่าวมีโอกาสที่จะตั้งครรภ์ไหมคะ กังวลมากเลยค่ะ
สวัสดีค่ะ หากประจำเดือนได้มาแล้วในวันที่ 2-4 เม.ย. แม้จะมาช้าไป 5-6 วัน แต่หากมีเลือดออกมา 3 วัน ก็ถือเป็นประจำเดือนที่ปกติดี และแสดงว่า ไม่ได้มีการตั้งครรภ์เกิดขึ้น นอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่า ไม่ได้มีการตั้งครรภ์เกิดขึ้นค่ะ ดังนั้น อาการต่างๆ ที่เป็นอยู่ คือ ท้องอืด ปวดหลัง แน่นท้อง หายใจไม่อิ่ม ท้องบวม จึงไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น โรคกรดไหลย้อน กระเพาะอาหารอักเสบ ผลข้างเคียงจากการทานยาบางชนิด การมีความเครียด วิตกกังวล เป็นต้นแนะนำให้ดูแลรักษาแบบโรคกระเพาะและกรดไหลย้อนไปก่อน ได้แก่ ทานเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ทานเผ็ด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน เชน ชา กาแฟ และน้ำอัดลมอัดแก๊สต่างๆ ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้น หากอาการยังไม่ดีขึ้น ก็ควรไปพบแพทย์เพื่อตรวจรักษาค่ะ